**Bestyrelses- og Formøde nr. 2, 2018 - 2019**

**Onsdag den 23. maj 2018 kl. 18.00 – 20.30**

Hollænderhaven, Fuglebakken 3, 4760 Vordingborg

**Deltagere:** Dorthe Nielsen, Winnie Lindner, Niels-Jørgen Abildgaard, Lisbeth Palsgart, Ketty Bagger m/tolk, Anna Hansen, Torben Heien Hansen, Henrik Hjorth Madsen, Otto Jensen, Ib Petersen, Jette Rosenberg, Reka Munksgaard, Alf Hansen, Birthe Hermansen, Stella Steengaard og Anders J. Andersen.

**Afbud:** Helene Hansen, Susanne Halkvist, Jørgen Nexøe-Larsen, Martin Grangaard

**Gæst:** Jytte Bo Nielsen, formand i DH-Næstved

**Referat:**

1. **Nyt Budget 2018 –** til drøftelse og godkendelse

Med baggrund i, at DH kun har bevilget 70 % af vores ansøgte beløb og har bedt om at få tilsendt et nyt budget for 2018, fremsende dette til drøftelse og godkendelse.

**/. Bilag**: Nyt budget 2018 m/ bemærkninger

**Beslutning:**

DH-V fortsætter arbejdet som planlagt til kassen er tom, bortset fra kr. 10.000, som er ansøgte § 18-midler.

DH-Centralt har meddelt, at der kommer en ny pulje, vi kan søge om driftsmidler fra, men det bliver formodentlig først efter sommerferien. Der var enighed om, at DH-V søger midler fra denne pulje, så snart det er muligt.

Winnie sørger for at udarbejde nyt budget til DH-Centralt med 2 kolonner, en kolonne med det oprindelige budget og en kolonne med det reviderede budget. Herudover vil der blive gjort særligt opmærksom på konsekvenserne af de manglende driftsmidler overfor DH-Centralt.

1. **Næste møde i Handicaprådet 30. maj** v/Winnie
2. **Budget 2019-22**

Kommunaldirektøren gennemgår på mødet budget rammen for 2019 inkl. evt. puljer fordelt på de enkelte udvalgsområder.

**Bilag/.** Budgetstrategi

**Drøftelse:** Der skal forberedes spørgsmål til kommunaldirektøren. Vi kan ikke leve med, at der fortsat skal spares på handicapområdet. Kommunen må finde indtægter på anden måde. Vi bør sikre os, at der sættes §79-midler af i budgettet i overensstemmelse med de midler, der er søgt om, da det ellers kan betyde bl.a. forhøjelse af kontingenter til bl.a. handicap-svømning. Der bør spørges ind til, om der vil ske yderligere besparelser på børn- og unge området.

**Beslutning:**

Der vil blive spurgt ind til alle de ovenfor anførte områder samt til borgerrådgiver.

1. **Dialogmøder m/ BUF og AU udvalget**

Handicaprådet har aftalt dialogmøde med hhv. den 7/8 med Børn, Unge og Familie udvalget samt den 9/8 (flyttet til 15/8) med Arbejdsmarked og Uddannelsesudvalget.

Spørgsmål der ønskes dialog med BUF blev drøftet på sidste møde. På kommende møde drøftes spørgsmål til AU udvalget, som vil tage udgangspunkt i status på og udvikling af indsatser fra den handicappolitiske handlingsplan 2017 samt Beskæftigelsesplanen for 2018.

**Bilag/.** Eftersendes

**Drøftelse:** Der er lagt en plan. Der vil blive afholdt dialogmøde med Børn, Unge og familieudvalget den 7. august og med Arbejdsmarkeds- og uddannelsesudvalget den 15. august 2018. Der vil blive afholdt et samlet møde i september 2018 med Udvalget for Klima og Miljø og udvalget for plan og teknik – dog som en temadrøftelse på Handicaprådets møde. I oktober vil der blive afholdt møde med udvalget for Social og Psykiatri samt udvalget for Sundhed og Ældre.

På kommende møde i Handicaprådet skal der drøftes hvilke spørgsmål HR ønsker en dialog med AU udvalget om.

Det blev nævnt, at man burde spørge ind til UU-vejledningen på specialområdet. Der er p.t. ansat 3 UU-vejledere, hvoraf den ene er vikar. Der skal under alle omstændigheder spørges ind til overgang fra ung til voksen samt status på projekterne vedr. Mærsk midlerne.

**Beslutning:**

Der formuleres spørgsmål til kommunaldirektøren vedr. budget 2019 og udvalget for uddannelse og arbejdsmarked i henhold til drøftelserne.

1. **Dispensation i byggesager vedr. handicapforhold**

Med baggrund i, at Handicaprådet skal høres om alle forhold vedr. borgere med handicap, er Fagleder Mette Christensen fra afd. for Byg; land og Miljø inviteret til drøftelse af, hvordan vi fremadrettet ønsker at for disse sager til drøftelse.

**Drøftelse:** Der er tvivl om, hvorvidt Handicaprådet orienteres i alle sager.

**Beslutning:** Det er nødvendigt at Handicaprådet får indsigt i, hvor mange gange der gives dispensation og det skal drøftes, hvordan Handicaprådet kan blive informeret om sagerne, og hvordan og hvem, der er klageberettiget.

1. **Whistleblower og borgerrådgiver**Kommunens embedsmænd er imod en whistleblowerordning og borgerrådgiver. Se link: <https://www.sydtid.dk/nej-til-borgerr%C3%A5dgiver-og-whistleblow>

Se også Økonomiudvalget - [http://polweb.vordingborg.dk/open/Udvalget%20for%20Bos%C3%A6tning,%20%C3%98konomi%20og%20N%C3%A6rdemokrati%20(%C3%85ben)/2018/16-05-2018/Referat%20(%C3%85ben)/16-05-2018%20-%2000%20Referat%20med%20bilag.pdf](http://polweb.vordingborg.dk/open/Udvalget%20for%20Bos%C3%A6tning%2C%20%C3%98konomi%20og%20N%C3%A6rdemokrati%20%28%C3%85ben%29/2018/16-05-2018/Referat%20%28%C3%85ben%29/16-05-2018%20-%2000%20Referat%20med%20bilag.pdf)

BEMÆRK: En borgerrådgiver skal ansættes direkte under kommunalbestyrelsen og ikke i administrationen under kommunaldirektøren/embedsværket og det skal sikres at der afsættes penge i budgettet hertil.

1. **Tema ”Sammen er vi stærke”**

Ved hvert møde behandler vi vores ”DH-Vordingborg - sammen er vi stærke” tiltag. Ud fra skiftende emner drøftes, hvordan vi sammen styrker samarbejdet internt i DH-afdelingen og udvikler DH-Vordingborg’s handicappolitiske profil.

I handleplanen 2018/2019 står bl.a.: "Udover samarbejdet med politikere og embedsmænd vil vi fortsat prioritere dialog med omverdenen med det mål at vinde gehør for og samarbejde om vore handicappolitiske mål. Det gælder civilsamfundet som helhed: borgere, virksomheder i bred forstand, privatdrevne institutioner, kulturliv, andre interesseorganisationer m.fl."

**Drøftelse:**

Aftenens punkt til drøftelse er EU’s Persondataforordning (persondataloven). Den træder i kraft den 25. maj 2018. Der kan udstedes bøder (meget store bøder), hvis denne ikke overholdes.

DH-Centralt har ikke meldt nogle retningslinjer ud endnu. Formanden har derfor deltaget i et webinar. Se link til en enkel guide om reglerne: <https://frivillighed.dk/guides/regler-for-foreningers-brug-og-behandling-af-personoplysninger>

5 gode råd:

* Udnævn én person i foreningen, som har ansvaret for, at oplysningerne indsamles og opbevares korrekt.
* Husk at indhente samtykke fra de personer, I indsamler personoplysninger om – fortæl dem, hvilke oplysninger I registrerer og opbevarer, og hvad I bruger dem til. Normalt vil man tolke det således, at når en person fx selv melder sig ind i en forening og afgiver personoplysninger til foreningen, så ligger der samtykke heri.
* Indsaml kun de oplysninger, som I har et klart formål og behov for - hverken mere eller mindre.
* Slet alle oplysninger, som I ikke længere har brug for – herunder forældede oplysninger og oplysninger om fx udmeldte medlemmer af foreningen.
* Opbevar oplysningerne forsvarligt. Fysiske dokumenter kan fx placeres i et aflåst skab eller kartotek. Undlad at opbevare elektroniske dokumenter med personoplysninger i online cloud-systemer og beskyt dem mod uvedkommende – fx andre i foreningen eller hackere. Det kan I fx gøre ved at sætte en (stærk) sikkerhedskode på jeres computer og i selve de elektroniske dokumenter, som indeholder personoplysninger.

**Beslutning:** Der opbevares kun navn, e-mail og telefonnr. Grundorganisationerne sørger for oprydning i egne rækker.

**Bilag:** vedhæfter slides fra webinar i Center for Frivilligt Socialt arbejde om Persondataforordningen. Link til at høre/genhøre webinaret (varer 1 time) <https://frivillighed.adobeconnect.com/pdoks04xe0v8/>

1. **Folkemødet Møn 2018 – Status**

DH-Vordingborg deltager i FMM18 - 24. og 25. aug. 2018.i samarbejde med DH-Faxe, DH-Næstved og DH-Stevns.

Der gives status på hvor langt vi er og drøftes evt. fordeling af opgaver

**Bilag/.** Eftersendes

**Drøftelse:** Winnie orienterede om, at FMM i 2018 var flyttet til Stege By. Der var bestilt en plads på 6 x 9 m, telt, borde og stole samt køleskab. Teltet er 3 x 9 m, så er der plads til at have aktiviteter udenfor teltet.

Der er udarbejdet et budget for FMM i samarbejde med DH Næstved, Faxe og Stevns. Derudover er der udarbejdet budget for de fælles samarbejdsmøder med DH Næstved, DH Faxe og DH Stevns og endelig til afholdelse af et fælles kursus.

Der skal søges til ovennævnte fra aktivitetspuljen, men også her kan det blive nødvendigt at justere aktiviteternes omfang, hvis vi ikke får de midler, vi søger om.

Voksen-netværket skal mødes og planlægge lørdagen, Børn- og unge-netværket er næsten klar.

**Beslutning:**

Der er deadline for program til Sankt Hans.

1. **Nyt fra netværkene**

Tovholderen for hvert netværk lægger op til debat om aktuelle udfordringer og opgaver,

 Indenfor netværkets område.

* **Tilgængelighedsnetværket** v/ Anders

Klagesager Storegade 7 og 17. Gaderegulativ er behandlet. BR18 er ordet tilgængelighed er skiftet ud med adgang til, hvilket opfattes positivt. Anders har været med til at genstarte tilgængelighedspuljer, han har bedt om en oversigt over forsamlings- og egnshuse, så det bliver muligt for alle at benytte disse. Der er søgt om og bevilget gelænder ved det gamle Kvickly.

* **Voksen/Ældre Netværket** v/ Jette/Winnie

Der har ikke været holdt møder. Det kommer meget snart.

Winnie har haft en bisidderopgave, hvor det er tydeligt, at den nye måde at sagsbehandle på, ikke lever op til forventningerne, og det er et område, der bør prioriteres.

Der skal fordeles nogle arbejdsopgaver i Voksen-netværket og der skal afholdes møde for planlægning af FMM.

* **Sundhedsnetværket** v/ Niels Jørgen

Der har heller ikke været holdt møde.

Der ventes på svar på det brev, der blev sendt bl.a. omkring Kom-Hjem-Besøg til de nye politikere.

Kom-Hjem-Besøg virker tilsyneladende desværre stadig ikke efter hensigten.

* **Børn/unge-netværket** v/ Stella

**§17.4-udvalget.**
Møderække og workshops om folkeskolen er nu slut. Der er udarbejdet anbefalinger til Kommunalbestyrelsen. Børn/unge-netværket ser det som anerkendelse af mangeårig indsats at være blevet budt med i udvalget.

Arbejdet har været krævende og desværre ser det ud til, at vi ikke har formået at sætte (synligt) aftryk i §17.4-udvalgets anbefalinger.
I udvalgsarbejdet sås at der fra flere sider for at begrænse tidsforbrug ønskes afholdt færre møder - bl.a. møder med forældre til børn med særlige behov. Selvom det ikke kan ses i anbefalingerne, har vi i udvalget meget tydeligt givet udtryk for at evalueringsmøderne skal bevares mindst på niveau som nu (3 evalueringsmøder om året, helst 4) og den systematiske tilgang - den oprindelige model - skal følges, for at sikre møderne giver de ønskede resultater. Evalueringsmøderne er det i inklusionen i folkeskolen, som har fungeret. Samtidig pointerer vi i udvalget, at PPV'er skal udarbejdes for børn med særlige behov, også selvom det tager lærertid at skrive indstillinger og tid i PPR at udarbejde PPV'erne. PPV er grundlag for hvilket skoletilbud børn med særlige behov har brug for og skal have.

**Klagenævnet for Specialundervisning.**

Der har været 7 sager i 2017 og alle 7 klager er omgjort. De 3 klager angår STU og tæller ikke, 4 klager vedrører folkeskoleområdet. Af de 4 klager omhandler de 3 klager samme barn. 7 klager er således blevet til 2 klager, hvoraf den ene var en hjemvisning. I Vordingborg Kommune tæller hjemvisninger ikke som omgjort.

**Visitationer** er udsendt den 25. april 2018. Det ser ud til visitationerne er enslydende og generelle og således kan passe på hvilket som helst barn.

Der har været afholdt **Kend-din-ret arrangement** i Kulturarkaden. Der var meget få deltagere, hvilket sandsynligvis skyldes, at vi (af sparehensyn) ikke havde annonceret. Arrangementet blev afholdt uden afskærmning til bibliotekets øvrige besøgende.

**Vordingborg Kommune har ret i næsten alle klagersagerne**Jakob Thune udtaler det til Sjællandske Nyheder <https://sn.dk/Vordingborg/Kommunen-har-naesten-altid-ret/artikel/745733>

* omgørelsesprocenten er 33% på socialområdet som helhed (tørresnoren)
* omgørelsesprocenten er 53% på børnehandicapomrdået (tørresnoren)

Journalist Anders Petri har kontaktet Helene, børn/unge-netværket i DH-V, om klagerne. Artikel i dagens SN om §52 stk. 3 (omgjort 71% mod landsgennemsnit 54%) <https://sn.dk/Vordingborg/Netvaerk-Stadig-udfordringer-med-sagsbehandling/artikel/747880>

**UU-vejledningen i Vordingborg**
Nu ansat tre nye special UU-vejledere – heraf en som vikar for en kortere periode. Der er kun 2 visitationsmøder tilbage inden næste skoleår (15. juni og 15. juli). UU-vejleder siger, at hun har pligt til at se på kommunens egne STU-tilbud.

**Børn/unge med handicap i Guldborgsund Kommune**
Forældreråd i Guldborgsund Kommune - under Handicaprådet incl. politikere og embedsmænd

**Børn/unge med handicap i Næstved Kommune**Kend din ret – om specialundervisning (ved b/u-netværket)
ADHD-foreningen inviterer – på tværs af handicap, torsdag den 24. maj 2018 kl. 19, Frivilligcenter Næstved

1. **Gensidig orientering**
* Vordingborg Kommune er ved at få en ny svømmehal. Entreprenøren har udtalt, at rensningsanlæggets teknik er ikke tilstrækkelig og vandet bliver ikke renset godt nok. Al dialog med underentreprenøren er stoppet. Hovedentreprenøren skal nu have vurderet om kontrakten er overholdt og sagen med teknikken vil muligvis vil ende i en voldgiftssag.
Der er ingen oplysning om, hvornår den nye svømmehal kan åbne for publikum.

Den gamle svømmehal kører på en dispensation og skulle have været lukket i januar 2018.

* Antidiskriminationslov forventes at træde i kraft 1. juli.
1. **Godkendelse af referat fra mødet**

**Beslutning:** Sendes ud til godkendelse jf. forretningsorden

Referent: Dorthe Nielsen